《送巡宰郑孔瑞之粤》
明代·柯潜

草草复草草，送客燕京道。九月秋草黄，雁声何处催寒早。

寒风拂袖尘冥冥，夕阳返照劳劳亭。人生聚散风花瞥，官柳凋零不堪折。

梢子江头促去舟，蘖苦梅酸忍分别。忍分别，可柰何，且醉杯中之物歌浩歌。

后夜相思对明月，粤山万里高嵯峨。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。